Mamia ya maili kaskazini mwa mji mkuu wa DRC, Kinshasa, ni kijiji cha Gemena. Watu wengi hupata kipato kwa njia ya kilimo na uvuvi; wengine ni mafundi seremala na wenye maduka.

Abdula Libenge, mwenye miaka 34, mshonaji nguo, ni baba wa moja ya familia nne katika eneo hilo ambaye mwezi Mei mwaka 2015 alimpeleka mtoto Kishasa kwenye kile kinachodaiwa kuwa kambi ya wakati wa likizo.

Watoto wao hawakurudi tena. Bila kupata msaada wa kisheria au usaidizi wa serikali ya eneo lao, wote walichoweza kufanya ni kusubiri.

Takribani miaka miwili baada ya binti wa Libenge kutoweka, alipokea ugeni ambao hakuutarajia ambao hatimaye unaweza kumpa mwanga kuhusu kilichotokea.

Ni kwa namna gani waandishi wa habari waligundua kashfa hii?

Mwendesha mashtaka wa Ubelgiji amesema kuwa wazazi wa damu wa watoto kadhaa wa DRC walioasiliwa nchini Ubelgiji walikuwa hai bado, na wazazi walikuwa wakiwatafuta watoto wao.

Waandishi wa habari wa Ubelgiji Kurt Wertelaers na Benoit de Freine walianza safari kutoka ... Endelea na makala kwa vibambo vingine 4000 isizidi:
Brussels mpaka kwenye karakana ya Abdula Libenge katika kijiji cha Gemena.

Aliwakaribisha nyumbani kwake na kuwaonesha picha ya binti yake.

''Picha ilipigwa siku alipokuwa akiondoka kwenda Kinshasa,'' aliwaeleza. ''Alikuwa mwenye furaha sana. Hatukuwahi kupata nafasi ya kwenda Kinshasa. Hatuwezi kugharamia tiketi ya ndege. Lakini alipata nafasi, na jambo hili lilitufanya kujivunia.''

Ilikuwa moja kati ya picha kadhaa za kundi la watoto watatu wa kike na mvulana mmoja, wakati huo wakiwa na umri wa miaka miwili na minne.

Picha moja inawaonesha wakiwa na kijana mmoja kutoka taasisi ya vijana, msindikizaji wao kwenye iliyoitwa kambi.

''Tulichonacho pekee ni hii picha na kiatu,'' Bwana Libenge aliendelea.

Nje kwenye makazi ya Suriya Moyumbe alikuwa anasubiri huku akibubujikwa machozi, akipapasa picha ya binti yake, ambaye alikuwa mdogo alipoondoka, kwani alikuwa hawezi kuongea.

''Familia ya mume wangu inanilaumu kwa kumpeleka mtoto, sikupaswa kufanya hivyo. Lakini sisi sote tulifikiri ni fursa, ''Aliwaambia waandishi wa habari.

Wertelaers na De Freine walirejea Brussels kuwasilisha ushahidi na mwendesha mashtaka kisha akasafiri mpaka Gemena kuchukua vinasaba.

Nyumba ya kuhudumia watoto yatima jijini Kinshasa tangu wakati huo ilifungwa.

Mwanasheria Julienne Mpemba anazuiliwa nyumbani kwake na anakabiliwa na makosa ya jinai kwa kuwa ndio kiongozi wa taasisi hiyo.

Watu wengine kadhaa wameshtakiwa Ubelgiji na nchini DRC.

'kibao cha uso' kwa familia mpya

Nchini Ubelgiji, habari hii ilianza kuwafikia familia zilizoasili watoto, moja mpaka nyingine.

Wazazi wengine walishapaza sauti wakati wa mchakato wa kuasili, na waliiambia BBC, habari hizi zilithibitisha hofu yao.

''Kufahamu sifa  ya DRC, nilikuwa nikiogopa sana, lakini taasisi ilituhakikishia kuwa kila kitu kitafanyika kwa mujibu wa sheria,'' alisema baba mmoja, ambaye alikataa kufahamika jina lake.

''Ilikuwa kama kuchapwa kofi usoni tuliposikia hilo. Hicho ndicho siku zote nilichokuwa najaribu kuepuka. Na sasa, nina mtoto aliyeibwa.''

Mama mmoja...